Extracte de la Convocatòria d’ajuts a les persones en relació a la seva capacitat socioeconòmica, per a l’exercici 2023 de l’Ajuntament de Deltebre.
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, General de Subvencions, es publica l’extracte de la convocatòria el text complet el qual es pot consultar a la Base de Dades Nacional de Subvencions.
Primer. Beneficiaris.
Persones físiques, empadronades a Deltebre, com a mínim des dels sis mesos anteriors a la sol·licitud, que tinguin la condició de titular de determinats béns (immobles i vehicles) al municipi i activitats extraescolars tipificades, en relació a la seva capacitat socioeconòmica i el seu esforç fiscal, mentre que no rebin altres ajuts de qualsevol ens per a la mateixa finalitat, i que reuneixin el requisits previstos per tal d’acreditar la situació de necessitat. 
*Per establir la situació econòmica de la família o la unitat de convivència, s’establirà el nivell d’ingressos nets percebuts pels membres de la llar dels últims tres mesos previs a la data de sol·licitud. Els límits màxims de l’import dels ingressos per sol·licitar l’ajuda seran els establerts a la taula de l’Annex II de la convocatòria.
Segon. Objecte.
Atorgar ajuts a les persones residents al municipi de Deltebre que necessiten d’especial recolzament social atesa la seva escassa capacitat econòmica i el seu esforç fiscal.
Tercer. Bases reguladores.
Bases reguladores de la concessió d’ajuts a les persones en relació a la seva capacitat socioeconòmica, publicades al BOPT en data 5 de gener de 2023 (CVE 12823) i disponibles per a consulta a: https://deltebre.cat/wordpress/wp-content/uploads/2023/01/publicacioedictedefbasesajutscapacitatsocioeconomica.pdf 
Quart. Quantia.
L’ajut es farà efectiu per mitjà de transferència bancària al compte del/la beneficiari/ària des de la fermesa de l’acord de l’adjudicació, la qual tindrà lloc en el termini màxim de 30 dies.
Per a les modalitats d’ajuts per Activitats Extraescolars/Casals d’Estiu, per a la Quota de preu públic per assistència a l’Escola Bressol l’Hortet o per cursos de natació al Centre Esportiu del Delta, el pagament a la persona sol·licitant es realitzarà de la forma establerta a l’apartat 7 de les Bases.
Els ajuts a les persones en relació a la seva capacitat socioeconòmica d'aquesta convocatòria estan dotats amb 120.000,00 euros. El pagament dels ajuts es farà amb càrrec a l'aplicació pressupostària 48000. 23101 Ajuts Socioeconòmics.
El repartiment de la dotació assignada es repartirà de la següent manera:
· Per al repartiment de l’ajut per als supòsits 1, 3, 4 i 10, es tindrà en compte la puntuació obtinguda per cada sol·licitant i es realitzarà el prorrateig directament proporcional sobre l’import total de la reserva de la partida pressupostària habilitada per aquestes figures, a l’efecte de dotar els ajuts regulats en les presents bases. Es podrà consultar a BASE per verificar els tributs dels quals són subjectes passius les persones que han demanat l’ajut i la seva quantia, que, en cap cas, es pot sobrepassar.
En el cas que l’import total dels supòsits (1, 3, 4 i 10) sigui superior a l’aplicació pressupostària s’ha de fer un reajustament proporcional entre tots els beneficiaris.
· La dotació assignada a als supòsits 2, 5, 6, 7, 8, 9, 11, 12, 13 i 14 es repartirà en autoritzacions Fase A per a cadascun dels supòsits, tot i que la dotació pressupostària total és de 120.000,00 €: 
· Impost IVTNU: 14.000,00 €
· Impost sobre Construccions, Instal·lacions i Obres (Annex art. 1) - Taxa per la Prestació de Serveis Urbanístics, conceptes I i II: 2.000,00 €
· Taxa per la Prestació de Serveis Urbanístic, concepte XVII: 1.000,00 €
· Preu públic per assistència  a l’escola bressol: 8.000,00 €.
· Activitats extraescolars tipificades/Casals d’Estiu: 5.000,00 €
· Quota per Contribucions especials, Execucions subsidiàries i Quotes d’urbanització. 50.000,00 €
· Preu Públic per la Utilització de les Instal·lacions Esportives Municipals. Art. 6 - Tarifa Tercera: Centre Esportiu del Delta: 2.000,00 €.
· Taxa per la segona i posteriors assignacions de  sepultures, nínxols i columbaris, traspassos de propietat i per cada duplicat de l’escriptura de concessió de nínxol: 3.000,00 €

El règim de concessió dels ajuts és de concurrència competitiva, excepte els supòsits 2,5,6,7,8,9,11,12,13 i 14, que són de concessió directa.

Cinquè. Termini de presentació de les sol·licituds.
El termini de presentació de sol·licituds d’aquests ajuts s’iniciarà l’endemà de la publicació de la convocatòria i:
· Fins el 17 de març de 2023 per als supòsits 1, 3, 4 i 10. 
· Fins al 31 d’octubre de 2023 en la resta de supòsits. 
Les sol·licituds es poden presentar de forma presencial, preferentment a l’Espai de Reactivació Socioeconòmica (amb cita prèvia) de l’Ajuntament de Deltebre.
En qualsevol cas aniran acompanyades de la documentació necessària prevista a l’Annex IV de la convocatòria, entre la qual té especial rellevància l’extracte bancari de tots els comptes a nom de qualsevol de tots els membres de la unitat familiar (inclosos menors) dels moviments dels 3 mesos immediatament anteriors a la data de presentació de la sol·licitud.

Sisè. Altres.
Es tindrà en compte que la persona sol·licitant sigui titular de determinats béns (immobles i vehicles) al municipi que li impliquin ser subjecte passiu d’alguna de les següents figures: 
1. Impost sobre Béns Immobles. 
2. Impost sobre l’increment del Valor dels Terrenys de Naturalesa Urbana. 
3. Taxa de serveis de Recollida d’Escombraries domiciliàries. 
4. Impost de Vehicles de Tracció Mecànica.
5. Impost sobre Construccions, Instal·lacions i Obres (Annex art. 1, OF nº4)
6. Taxa per la Prestació de Serveis Urbanístics, conceptes I, II i XVI
7. Preu públic per assistència a l’escola bressol.
8. Activitats extraescolars tipificades i Casals d’Estiu.
9. Quota per Contribucions especials.
10. Taxa per Conservació i neteja de les instal·lacions del Cementiri Municipal.
11. Taxa per la segona i posteriors assignacions de sepultures, nínxols i columbaris, traspassos de propietat i per cada duplicat de l’escriptura de concessió de nínxol.
12. Preu Públic per la Utilització de les Instal·lacions Esportives Municipals. Art. 6 -Tarifa Tercera: Centre Esportiu del Delta, punts, 1, 2, 14 i 15.
13. Execucions subsidiàries.
14. Quotes d’urbanització.

